Saavuimme asunnolle hieman myöhässä lentokentällä sattuneen viivästyksen vuoksi: tämä ei haitannut avaintenluovuttajaa ja saimme iloisen vastaanoton. Meidät perehdytettiin asunnon laitteiden ja avainten käyttöön pikaisesti ja ystävällisesti.

Asunto oli siisti ja liinavaatteita, pyyhkeitä sekä keittiövälineitä oli riittävästi. Asunto on sisustettu hillitysti ja kauniisti valkoisen ja harmaan eri sävyillä ja siellä täällä on muutama pieni väriläikkä. Parvekkeella oli ihana istua, varsinkin iltaisin, kun parvekkeelle paistoi ilta-aurinko. Asunto on 4. kerroksessa ja talossa on (onneksi) hissi.

Alue oli rauhallinen ja turvallinen. Juna-asemalta oli 300-400m kävelymatka kotiin eloisaa katua pitkin, joten kävely ei tuntunut yölläkään pelottavalta. Asunnon lähellä oli mukava leipomo ja ravintoloita (erityisesti italialaisen ravintolan terassi sisäpihalla oli hurmaava!). Juna-asemaa vastapäätä oli Lidlin kaltainen ruokakauppa ja ihan asuntoa vastapäätä pieni kioski, josta sai juomia ja herkkuja.